Mina, CHRISTIAN KELCH, olen sündinud 1657. aasta 3. detsembril Rootsi kuninglikus Pommeri hertsogiriigis paiknevas Greiffenhageni linnas.  Õppisin ma Alt-Stettinis ja Berliinis, toona küllaltki õitsval järjel olnud koolides ja gümnaasiumides, ning hiljem Oderi-äärse Frankfurdi ja Rostocki ülikoolis.  Liivimaale tulin ma 1680. aastal. 1682. aastal kutsuti mind Järva-Jaani kiriku pastoriks ja tollane Eestimaa piiskop, isand doktor Jacob Helwig, ordineeris mu Tallinna toomkirikus.  Mis minu  õpetusse puutub, siis pole ma (kiitlemata öeldes) mitte ainult noorest east peale õppinud kaitsma sõna, mis on kindel, vaid olen ka kolmel eraldi korral hästi kaalutletult võtnud isikliku vandega endale kohustuse õpetada Jumala püha sõna ja meie kiriku usutunnistuskirjade järgi; kas ma nüüd sellega toime tulnud või mitte, selle üle võivad otsustada need, kes mind kuulanud. Kuningliku konsistooriumi nõudel olen need osad oma eluloost oma käega kirja pannud, allkirjastanud ja oma pitsatiga kinnitanud,  13. jaanuaril 1693. aastal.    Christian Kelch, Järva-Jaani pastor.